דפנה סחיפרס

דפנה סחיפרס (בהולנדית: Dafne Schippers; נולדה ב-15 ביוני 1992) היא אתלטית הולנדית. היא סגנית אלופה אולימפית (ריו דה ז'ניירו 2016), פעמיים ברציפות אלופת העולם (בייג'ינג 2015 ולונדון 2017) בריצת 200 מטר ומדורגת שלישית בכל הזמנים בריצה זו, אלופת אירופה (ציריך 2014) בריצת 100 מטר ובריצת 200 מטר, סגנית אלופת העולם בריצת 100 מטר ובעלת מדליית ארד באליפות עולם (מוסקבה 2013) בקרב שבע. סחיפרס נולדה באוטרכט. באליפות אירופה באתלטיקה לנוער שנערכה בנובי סאד שבסרביה בשנת 2009 סיימה סחיפרס במקום רביעי בקרב שבע בתוצאה של 5507 נקודות. באליפות העולם באתלטיקה לנוער שנערכה במונקטון קנדה בשנת 2010 זכתה סחיפרס בשתי מדליות, זהב וארד. מדליית זהב, בקרב שבע בתוצאה של 5967 נקודות ומדליית ארד בריצת שליחות 4x100 מטר. באליפות אירופה באתלטיקה לנוער שנערכה בטאלין אסטוניה בסוף יולי 2011 זכתה סחיפרס במדליית זהב בקרב שבע בתוצאה של 6153 נקודות. חודש לאחר מכן, באליפות העולם שנערכה בטגו קוריאה הדרומית היא סיימה פעמיים במקום תשיעי בריצת 200 מטר בתוצאה של 22.92 שניות ובריצת שליחות 4x100 מטר בשיא הולנד חדש של 43.44 שניות. באליפות העולם באתלטיקה באולם שנערכה באיסטנבול שבטורקיה במרץ 2012 סיימה סחיפרס במקום עשירי בריצת 60 מטר בתוצאה של 7.25 שניות. באליפות אירופה שנערכה בהלסינקי פינלנד בסוף יוני אותה שנה היא זכתה במדליית כסף בריצת שליחות 4x100 מטר בשיא הולנד חדש של 42.80 שניות. באולימפיאדת לונדון (2012) היא סיימה במקום שישי בריצת שליחות 4x100 מטר בתוצאה של 42.70 שניות ובמקום 11 בקרב שבע בתוצאה של 6324 נקודות. בשלב המוקדמות היא קבעה עם חברותיה בריצת שליחות 4x100 מטר שיא הולנד חדש של 42.45 שניות. באליפות אירופה באתלטיקה עד גיל 23 שנערכה בטמפרה פינלנד בשנת 2013 זכתה סחיפרס בשתי מדליות, זהב וארד. מדליית זהב, בריצת 100 מטר בתוצאה של 11.13 שניות ומדליית ארד בקפיצה לרוחק בתוצאה של 6.59 מטר. באליפות העולם שנערכה במוסקבה שברוסיה באוגוסט אותה שנה זכתה סחיפרס במדליית ארד בקרב שבע בשיא הולנד חדש של 6477 נקודות, אחרי האנה מלינצ'נקו מאוקראינה (6586 נקודות) ובריאן תיסן-איטון מקנדה (6530 נקודות). באליפות אירופה באתלטיקה שנערכה בשנת 2014 זכתה סחיפרס בשתי מדליות זהב, האחת בריצת 100 מטר בתוצאה של 11.12 שניות, לפני מרים סומרה מצרפת (11.16 שניות) והאשלי נלסון מבריטניה (11.22 שניות), והשנייה בריצת 200 מטר בשיא הולנד חדש ובתוצאת השנה בעולם של 22.03 שניות, לפני ג'ודי ויליאמס מבריטניה (22.46 שניות) ומרים סומרה (22.58 שניות). באליפות אירופה באולם שנערכה במרץ 2015 בפראג זכתה במדליית הזהב בריצת 60 מטר ובאליפות העולם באתלטיקה שנערכה בבייג'ינג, סין באוגוסט אותה שנה זכתה סחיפרס בשתי מדליות, זהב וכסף. מדליית זהב, בריצת 200 מטר בשיא אליפות ואירופה חדש של 21.63 שניות, המדרג אותה במקום השלישי בכל הזמנים, לפני אליין תומפסון בשיא אישי חדש של 21.66 שניות, המדרג אותה במקום חמישי בכל הזמנים וורוניקה קמפבל-בראון (21.97 שניות), שתיהן מג'מייקה ומדליית כסף, בריצת 100 מטר בתוצאה של 10.81 שניות, אחרי שלי אן פרייזר מג'מייקה (10.76 שניות) ולפני טורי בואי מארצות הברית (10.86 שניות). באליפות העולם באולם שנערכה בפורטלנד, אורגון ארצות הברית במרץ 2016 זכתה סחיפרס במדליית כסף בריצת 60 מטר בתוצאה של 7.04 שניות, אחרי ברברה פייר מארצות הברית (7.02 שניות) ואליין תומפסון (7.06 שניות). באולימפיאדת ריו דה ז'ניירו (2016) סיימה סחיפרס במקום חמישי בריצת 100 מטר בתוצאה של 10.90 שניות. באליפות העולם שנערכה בלונדון באוגוסט 2017 זכתה סחיפרס בשתי מדליות, זהב וארד. מדליית זהב, בריצת 200 מטר בתוצאה של 22.05 שניות, לפני מארי-ז'וזה טה לו מחוף השנה שקבעה שיא לאומי חדש של 22.08 שניות ושוני מילר-אואיבו מבהאמה (22.15 שניות) ובכך הגנה על תוארה. מדליית ארד, בריצת 100 מטר בתוצאה של 10.96 שניות, אחרי טורי בואי (10.85 שניות) ומארי-ז'וזה טה לו (10.86 שניות). נוסף לכך, היא סיימה במקום שמיני בריצת שליחות 4x100 מטר בתוצאה של 43.07 שניות. ריצת 100 מטר: 10.81 שניות (2015), שיא הולנד ריצת 200 מטר: 21.63 שניות (2015), שיא אירופה ריצת 800 מטר: 2:08.59 דקות (2014) ריצת 100 מטר משוכות: 13.13 שניות (2014) קפיצה לגובה: 1.80 מטר (2012) קפיצה לרוחק: 6.78 מטר (2014), שיא הולנד הדיפת כדור ברזל: 14.66 מטר (2015) הטלת כידון: 42.22 מטר (2015) קרב שבע: 6545 נקודות (2014), שיא הולנד ריצת שליחות 4x100 מטר: 42.40 שניות (2014), שיא הולנד ריצת 60 מטר: 7.00 שניות (2016) ריצת 60 מטר משוכות: 8.18 שניות (2012) קפיצה לגובה: 1.74 מטר (2009) הדיפת כדור ברזל: 13.91 מטר (2012) קפיצה לרוחק: 6.48 מטר (2015) מדיה וקבצים בנושא דפנה סחיפרס בוויקישיתוף אתר האינטרנט הרשמי של דפנה סחיפרס (באנגלית ובהולנדית) דפנה סחיפרס, ברשת החברתית פייסבוק דפנה סחיפרס, ברשת החברתית אינסטגרם דפנה סחיפרס, באתר הוועד האולימפי הבין-לאומי דפנה סחיפרס, באתר olympedia.org דפנה סחיפרס, באתר התאחדות האתלטיקה הבין-לאומית דפנה סחיפרס, באתר ליגת היהלום דפנה סחיפרס, באתר Track and Field (נשים) אמיר ענבר, כך הפכה דפנה סחיפרס לאחת הנשים המהירות בהיסטוריה בשלושה חודשים, באתר הארץ, 30 באוגוסט 2015 דונלד מקריי, הגרדיאן, דפנה סחיפרס: "העולם משוגע לגמרי כרגע. אני פשוט רוצה לרוץ חזק ונקי לניצחון", באתר הארץ, 27 ביולי 2016